NaiveNeuron/SloPal huggingface dataset:
Kvorka, Ján, poslanec NR SR (2019-03-29):
Predtým než, ďakujem, pán predsedajúci, predtým než vyhlásim termín hlasovania, v krátkosti sa len chcem v dvoch bodoch dotknúť vystúpenia pani Zemanovej. Škoda, že už opustila sálu a nie je tuná. Pretože, viete, jej, celé jej vystúpenie sa nieslo v duchu nenávisti, voľakejsi podráždenosti a ja neviem kde čo. Nič na svete nemáme ideálne, to priznajme všetci a každý, ktorí tuná sme, tak sa snažíme veci dostať na pravú mieru a vylepšiť, aby to fungovalo lepšie, tak, ako má byť. Ale rozprávať o voľakýchsi konšpiráciách a lobingoch a spochybňovať návrhy ZMOS-u a Slovenského pozemkového fondu, to je také trošička na dlhšiu debatu a myslím si, že patrí na inú pôdu. Pánovi poslancovi Feckovi, ja v tom poľnohospodárstve tiež som pracoval profesionálne 20 rokov a uvedomujem si aj jeho návrh a postavenie. Trošíčka musím povedať, že aj súhlasím s tým, keď hovorí ohľadom toho nominovania, hej, že prečo ZMOS, lebo ani ten ZMOS nemôžeme brať ako tú najhlavnejšiu, poviem, aj keď si to tak bereme orgány, čo sa týka samosprávy, lebo máme, poviem, aj združenie obcí, nemáme len združenie miest a obcí, a tak by som mohol menovať a máme iné inštitúcie. No ale v každom prípade to sa nedá, aby sme tuná do toho orgánu potom zase od každej takejto zložky dali voľajakého predstaviteľa. A skôr si to predstavujem na základe toho, že tieto organizácie spoločne o týchto problémoch diskutujú a potom prijmú dajakýsi záver, ktorý je potom nanesený na pôdu, kde sa prijímajú zákony. Čiže v tomto prípade je to cez ZMOS a Slovenskú poľnohospodársku a potravinovú komoru. A keď si hovoril tu ešte, Martin, o tých vlastníkoch pôdy, jak som to dobre pochopil, takých tých hektárových a takých menších alebo akých, no, samozrejme, že každý si aj z môjho pohľadu zaslúži voľajakési, ja by som to nazval, mať istotu, pretože keď som pri tom prítomný, tak mám aj istotu. No ale teraz si predstavte, že koľko ľudí hospodári na pol hektári alebo na hektári, väčšinou majú túto pôdu v prenájme do väčších celkov daných poľnohospodárskych družstiev alebo, alebo iných zložiek, no a tí zastupujú potom v tomto prípade tieto názory a tam je potrebné na konečných ročných, výročných schôdzach, alebo už ako si to nazývajú, predstavenstvá alebo valné zhromaždenie, informovať o týchto veciach, kde potom samotní členovia, ktorých sa to bezprostredne, takéto veci týkajú, dôjdu k tomu a tiež si prijmú voľajaké stanovisko k tomu, že ako sa k tomu postavia za nich tie organizácie, ktoré, ktoré o tomto rozhodujú. Čiže na záver ozaj vás chcem poprosiť, napriek tomu, že sme tú nepriamu novelu do tohto vsunuli, o pochopenie a o prijatie tohto zákona s tým termínom, že najbližšie hlasovanie určujem na pondelok na, teda, pardon, na utorok, lebo začíname v utorok, pán predsedajúci, na utorok na 11.00 hodinu. Ďakujem pekne.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme. (Hlasovanie.) Prítomných 144 poslancov, za 122, 22 poslancov sa zdržalo hlasovania. Konštatujem, že návrh bol schválený. Nech sa páči ďalej.
Farkašovský, Karol, poslanec NR SR (2024-10-23):
Pán predsedajúci, dajte, prosím, hlasovať o návrhu zákona ako celku s prijatými návrhmi s odporúčaním gestorského výboru schváliť.
P. Hrušovský, predseda NR SR: (2004-03-11):
Pán minister, chcete sa vyjadriť? Nech sa páči.
Jurinová, Erika, podpredsedníčka NR SR (2013-06-20):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Galis.
J. Burian, poslanec : (2010-06-10):
Národná rada Slovenskej republiky uznesením č. 2085 z 10. júna 2010 pridelila vládny návrh zákona výborom: výboru pre financie, rozpočet a menu, ústavnoprávnemu výboru. Zároveň určila termín prerokovania, ktorý bol ihneď. Tieto výbory prerokovali tento vládny návrh zákona, ktorý bol v skrátenom legislatívnom konaní. K predmetnému návrhu zákona zaujali nasledovné stanoviská výbory. Výbor pre financie, rozpočet a menu odporučil schváliť tento návrh s pozmeňujúcimi návrhmi a ústavnoprávny výbor odporúčal návrh schváliť. V spoločnej správe je jeden pozmeňujúci návrh a gestorský výbor odporúča Národnej rade schváliť návrh zákona o voľbách do Národnej rady Slovenskej republiky a o politických stranách a politických hnutiach s pozmeňujúcimi návrhmi. Zároveň určil poslanca Jozefa Buriana za spoločného spravodajcu výborov a súčasne ho poveril 1. predniesť spoločnú správu výborov Národnej rady Slovenskej republiky a 2. navrhnúť postup pri hlasovaní o pozmeňujúcich a doplňujúcich návrhoch. Ďakujem, pán predseda, skončil som. Poprosím, otvorte rozpravu.
Grendel, Gábor, podpredseda NR SR (2022-02-11):
Pán poslanec Boris Susko.
D. Lipšic, podpredseda vlády a minister spravodlivosti SR: (2004-06-24):
Účelom tohto návrhu zákona je v prvom rade konštatovať záväznosť právnych aktov uverejnených v Úradnom vestníku aj na území Slovenskej republiky a zároveň ustanoviť nevyvrátiteľnú domnienku znalosti týchto právnych aktov od momentu ich zverejnenia v Úradnom vestníku. Pôjde o obdobný režim ako v prípade slovenskej Zbierky zákonov s tým, že primárnou úpravou pre Úradný vestník stále zostáva európske právo. Vládny návrh zákona ďalej ustanovuje minimálny štandard v oblasti informovania o práve Európskej únie, ktorý by mal zabezpečiť štát na vlastné náklady. Ide najmä o zabezpečenie Úradného vestníka pre tie orgány verejnej moci, ktoré sa s aplikáciou európskeho práva budú stretávať najčastejšie, teda súdy a prokuratúry. Na účely informovania verejnosti sa navrhuje zabezpečiť aspoň jedno vyhotovenie Úradného vestníka pre každý obvodný úrad. Pri prerokúvaní tohto vládneho návrhu zákona vo výboroch Národnej rady bola uplatnená jedna pripomienka. Ide o nové znenie § 1, s ktorým ako zástupca predkladateľa súhlasím. Vážené pani poslankyne, vážení páni poslanci, dovoľujem si vás požiadať o podporu vládneho návrhu zákona v druhom a v treťom čítaní. Ďakujem, pán predsedajúci.
Fico, Robert, poslanec NR SR (2023-05-16):
Ďakujem. Pán podpredseda, chápem, že budeme hlasovať po prerokovaní toho bodu o spaľovacích motoroch, ale to sa prakticky nedá odhadnúť. Nedá sa urobiť nejaká džentlmenská dohoda, že by k tomuto bodu... (Prerušenie vystúpenia predsedajúcim.)
V. Veteška, podpredseda NR SR: (2006-03-16):
Panie poslankyne, páni poslanci, vzhľadom na to, že je tu príliš veľký ruch na to, aby sme mohli pokojne ďalej pracovať, do 11.15 hodiny vyhlasujem prestávku a dovtedy sa aj skončí rokovanie poslaneckého grémia. (Prerušenia rokovania o 10.58 hodine.) (Pokračovanie rokovania o 11.09 hodine.)
Ďuriš Nicholsonová, Lucia, podpredsedníčka NR SR (2017-02-10):
Ďakujeme aj my, pán poslanec. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Miroslavovi Ivanovi, aby nám predniesol spravodajskú informáciu. Nech sa páči.
Sulík, Richard, predseda NR SR (2011-06-02):
Ďakujem. Chce zaujať stanovisko spravodajca? Nechce. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie. Návrh zákona má tlač 358. Návrh na jeho pridelenie na prerokovanie výborom je v rozhodnutí č. 349. Pán poslanec Beblavý, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov , tlač 358.)
Pollák, Peter, poslanec NR SR (2022-12-08):
Ďakujem pekne, pán podpredseda. Vieš, pán poslanec, ja by som chcel aj skrz tvoju rozpravu prehovoriť do duše napríklad takého Milana Mazureka, kvôli ktorému som mal policajnú ochranu. Kvôli nemu a jemu podobným, ktorí sa mne a celej mojej rodine vyhrážali a prenasledovali nás a pod oknom nás strašili, sme museli mať policajnú ochranu 24 hodín denne niekoľko mesiacov, kde pre nich je vlastne nenávisť sloboda slova. Som za absolútnu slobodu slova, ale nie za slobodu slova nenávisti. Označiť, a tam Milan Mazurek o tom vie, keď označil útočníka vo Vrútkach za Róma, neskôr musel sa ospravedlniť a zmazať status. To so mnou určite bude súhlasiť, že prestrelil a že za všetko zlé v tejto krajine obviňoval Rómov. Toto je, toto je tá sloboda slova, že nájsť si nejakého, nejakú obeť a jednoducho predstaviť si cez ňu všetko zlo, čo existuje na Slovensku alebo teda aj na svete. A práve takýmto, takouto obeťou sa stávajú častokrát Rómovia v ústach napríklad takého Milana Mazureka. Ešte raz zopakujem. Kvôli Milanovi Mazurekovi, jeho názorom, ktorý potom zdieľajú ľudia jemu podobní, sme museli mať naozaj policajnú ochranu, kedy sa nám tí ľudia začali vyhrážať, prenasledovali mojich malých súrodencov. Jednoducho nás strašili pod oknami. Ja určite budem podporovať tento návrh zákona, kde obmedzíme takéto nenávistné prejavy. Ďakujem pekne.
Paška, Pavol, predseda NR SR (2014-03-18):
Pán poslanec Hlina.
M. Hort, podpredseda NR SR: (2008-02-14):
V súlade so schváleným programom nasleduje druhé čítanie o vládnom návrhu zákona, ktorým sa mení a dopĺňa zákon č. 365/2004 Z.  z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov . Vládny návrh zákona ste dostali pred prvým čítaním ako tlač 474 a spoločnú správu výborov máte ako tlač 474a. Dávam teraz slovo podpredsedovi vlády Slovenskej republiky Dušanovi Čaplovičovi, aby vládny návrh zákona odôvodnil. Nech sa páči, pán podpredseda.
Hort, Milan, podpredseda NR SR (2011-03-29):
Otváram možnosť teraz prihlásiť sa do rozpravy ústnou formou. Pán poslanec Pavol Paška, Branislav Ondruš, Martin Poliačik, Ján Richter, Robert Kaliňák. Uzatváram možnosť prihlásiť sa do rozpravy ústne. Celkom päť poslancov. Prvý má priestor v rozprave pán poslanec Pavol Paška, nech sa páči.
Zmajkovičová, Renáta, podpredsedníčka NR SR (2012-11-30):
Pani poslankyňa Tomanová.
Paška, Pavol, predseda NR SR (2014-02-12):
Pekné predpoludnie vážené panie poslankyne, vážení páni poslanci. Budeme pokračovať v rokovaní programu schôdze. Ešte predtým pán poslanec Hlina. Zapnite, prosím vás, pána poslanca Hlinu.
Baránik, Alojz, poslanec NR SR (2017-10-13):
Ďakujem pekne. Ja by som na vystúpenie kolegyne Remišovej chcel reagovať tak, že by som chcel upozorniť na to, že bohumilá činnosť tých predkladateľov týchto návrhov by nemala viesť k nejakým prehnaným očakávaniam. Mali by sme si otvorene povedať, že my už sme prekonali obdobie, kedy transparentnosť bola pre vládnu garnitúru problém. Ja si spomínam, že na začiatku tohto volebného obdobia ako jeden z hlavných aktérov týchto kriminálnych káuz, o ktorých sa tu často hovorí, vybuchol od zúrivosti, keď sa mu vytklo niečo, čo následne sa zistilo, že proste to takto je. Transparentnosť je riešenie, ktoré bude mať výsledky v horizonte desiatok rokov. Bohužiaľ, tak to je. Vtip je v tom, že súčasná vládna garnitúra je v podstate zločinecká skupina, ktorá ovládla všetky nástroje na to, aby sa... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-02-10):
Na vystúpenie pána poslanca s faktickými poznámkami štyria páni poslanci, Blaha, Kaník, Huba a Kuffa. Končím možnosť prihlásiť sa s faktickými poznámkami. Ešte si prejdeme faktické poznámky. Nech sa páči, pán poslanec Blaha.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 144 poslancov, za 95, proti 19, zdržalo sa 29, 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Figeľ, Ján, podpredseda NR SR (2013-12-06):
Môže to byť apel, ale nie procedurálny návrh, lebo ani nevieme o tom hlasovať a myslím, že už to bolo zodpovedané predtým. Budeme pokračovať v rozprave vystúpením Ivana Švejnu. Nech sa páči.
Dostál, Ondrej, poslanec NR SR (2019-02-18):
Pán poslanec Matovič, ty zrejme nie si veľmi obľúbený medzi poslancami SNS, lebo faktickými poznámkami reagujú na väčšinu tvojich predrečníkov, ale teda na teba nebude zrejme nikto reagovať, a teda sú dosť pripravení, majú pripravené podklady k rôznym témam. Vidno, že si dali záležať, ale k tej otázke, ktorá aj mňa veľmi zaujíma, teda že čo si myslia o plagiátorstve predsedu Danka, opäť sa nedozvieme nič, lebo opäť nikto nie je prihlásený do, s faktickou poznámkou na tvoje vystúpenie, a teda aj ty si sa tomu venoval. Čiže mali priestor sa, sa k tomu vyjadriť, tak ešte mám takú tajnú nádej, že by sa niekto z nich prihlásil do rozpravy ústne, alebo teda že aspoň pani ministerka, ktorá veľmi obsiahlo reagovala na, na odôvodnenie návrhu na vyslovenie nedôvery, ale tejto témy sa vôbec nedotkla, tak ešte v rámci rozpravy sa asi vyjadrí aj k tomu, že čo si ona myslí o plagiátorstve predsedu Národnej rady Andreja Danka.
Grendel, Gábor, podpredseda NR SR (2020-07-15):
Páni poslanci! (Reakcie z pléna.) Nenúťte ma znovu prerušiť rokovanie, lebo tu budeme aj zajtra, pozajtra a celý zvyšok júla, keď bude treba. (Reakcie z pléna.) Takže, pán poslanec Kuffa, poprosím vás, aby ste sa prihlásili s faktickou poznámkou. Dobre, pán poslanec už sme to počuli, stačí. Ďakujem. (Reakcia z pléna.)
Laurenčík, Milan, podpredseda NR SR (2021-03-17):
Ďakujem. Na vaše vystúpenie evidujem štyri faktické poznámky. Nech sa páči ako prvý, pán poslanec Radovan Sloboda.
Blanár, Juraj, podpredseda NR SR (2022-09-21):
Pán poslanec, po pravej ruke máte hlasovaciu kartičku, som vám ju priniesol (reakcia predrečníka: „Jáj, ďakujem.“ ), objavila sa, preto, lebo bude predkladateľom ďalšieho zákona. Takže preto som vám ju priniesol. Takže pán spravodajca nechce tak isto záverečné, teda nechce záverečné slovo. Nie je nevyhnutné. Takže prerušujem rokovanie o tomto bode programu. A pristúpime k ďalšiemu bodu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1188, návrh na pridelenie výborom je v rozhodnutí predsedu Národnej rady č. 1236. Udeľujem teda slovo pánovi predsedovi výboru Milanovi Vetrákovi, ktorý za skupinu poslancov tento návrh prednesie v pléne. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov , tlač 1188.)
Laššáková, Jana, poslankyňa NR SR (2016-09-20):
Ďakujem pekne za slovo. Vážený pán predsedajúci, vážený pán námestník, dovoľte, aby som vás informovala o prerokovaní uvedenej správy vo výboroch Národnej rady. Predseda Národnej rady rozhodnutím č. 150 z 30. júna 2016 pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Zároveň určil ústavnoprávny výbor za gestorský výbor. Všetky tri výbory, ktorým bola správa pridelená, správu prerokovali a odporučili Národnej rade vziať ju na vedomie. Ústavnoprávny výbor ako gestorský výbor na základe stanovísk výborov k predmetnej správe odporúča Národnej rade správu zobrať na vedomie. Spoločná správa výborov Národnej rady o prerokovaní predmetnej správy generálneho prokurátora, ktorú máme ako tlač 116a, bola schválená uznesením ústavnoprávneho výboru č. 47 zo 6. septembra tohto roku. Týmto uznesením ma zároveň výbor poveril ako spoločnú spravodajkyňu, aby som informovala Národnú radu o výsledku rokovania výborov. Pán podpredseda, poprosím vás, otvorte rozpravu.
Hrušovský, Pavol, podpredseda NR SR (2010-12-02):
Hlasujeme. (Hlasovanie.) 146 prítomných, 79 za, 66 proti, 1 sa zdržal. Konštatujem, že Národná rada Slovenskej republiky vládny návrh zákona o používaní elektronickej registračnej pokladnice schválila. Panie poslankyne, páni poslanci, prerušujem rokovanie 9. schôdze Národnej rady, ešte predtým ako navrhnem ďalší spôsob pokračovania, dávam slovo pánovi poslancovi Matejičkovi.
Pčolinský, Peter, poslanec NR SR (2016-10-27):
Ďakujem pekne. Martin, pokiaľ si nečítal tento zákon, tak ja ti zodpoviem na jednu z tvojich otázok. Hneď v § 1 ods. 2 sa píše: „Tento zákon sa vzťahuje na lobing týkajúci sa prípravy prerokovania a schvaľovania návrhov, všeobecne záväzných právnych predpisov a ich zámerov prípravy a prerokovania a schvaľovania dokumentov, plánovacej, koncepčnej a strategickej povahy.“. Kde tam máš hrable? Veď presne o tom hovoríme, že tento zákon o logingu má riešiť organizácie a združenia, ktorých cieľom je úprava, zmena alebo nejaký nový zákon. Bavíme sa tu o legislatíve, o ovplyvňovaní v rámci legislatívy. Tu neriešime okrášľovacie spolky. Ďalej by si sa dočítal v tom zákone, že osoba bude mať povinnosť sa zaregistrovať ako lobista na základe živnostenského oprávnenia jedine v prípade, pokiaľ poberá nejaké finančné príspevky, resp. je financovaná od tretej strany. V prípade napríklad tvojho okrášľovacieho spolku, ktorý vykonáva činnosť bezodplatne a z presvedčenia, tak nebudeš mať povinnosť sa zaregistrovať ako lobista. Čiže nabudúce, pokiaľ nemáš zodpovedané niektoré otázky týkajúce sa zákona, o ktorom si hovoril, no tak bolo by fajn si ho aj prečítať. Ďakujem.
Kamenický, Ladislav, poslanec NR SR (2016-06-15):
Ďakujem. Chcem pozvať všetkých členov výboru pre financie a rozpočet dnes na rokovanie o 12.30 v miestnosti výboru. Ďakujem.
Bugár, Béla, podpredseda NR SR (2018-06-19):
Vyhlasujem rozpravu za skončenú. Pán minister, nech sa páči, môžte sa vyjadriť k rozprave. (Ruch v sále.) Páni poslanci, ešte chvíľku kľud!
Matovič, Igor, poslanec NR SR (2013-09-17):
Keď si všimnete Joja Viskupiča, je buchnutý, dal mu po hube primitív, ktorého nepoznám, každopádne zo SMER-u. (Reakcie z pléna.) Volá sa, ako sa volá... (Prerušenie vystúpenia predsedajúcou.)
K. Sárközy, poslankyňa: (2009-04-16):
Ďakujem pekne.
Hrušovský, Pavol, podpredseda NR SR (2011-02-03):
Poprosím pána poslanca Novotného, aby z poverenia výboru pre zdravotníctvo predložil Národnej rade návrh uznesení k prerokovávanému návrhu poslankyne Kataríny Cibulkovej na vydanie zákona, ktorým sa mení a dopĺňa zákon o zdravotných poisťovniach a dohľade nad zdravotnou starostlivosťou, ktorý prerokovávame ako tlač 226. Pán poslanec Novotný. (Hlasovanie o návrhu poslankyne Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 226.)
Burian, Jozef, poslanec NR SR (2016-09-08):
Ďakujem pekne, pán predseda. Pán predseda, prosím, aby ste dali hlasovať o tom, že Národná rada sa uzniesla v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Senko, Ján, poslanec NR SR (2012-11-29):
Ďakujem za slovo. No, pán Štefanec, vaše vystúpenie je úplne tendenčné, tak ako sme si na vaše vystúpenie už zvykli. Pán Štefanec, prosím vás, o čom to tu rozprávate? Podľa všetkého toto vaše vystúpenie je vystúpenie vášho vnútrostraníckeho jednania. Pán Dzurinda asi začína mať navrch. Pán Frešo, vy sa nehanbíte? Čo sa to tu deje, preboha? Takáto politika sa dostala na pôdu parlamentu. Vy to nechápete? Zneužívate súčasnú politiku a súčasný stav v rámci spoločnosti taký, aký je. A pán Štefanec tu takýmto spôsobom rozpráva o témach a o spôsobe a o možnostiach, aké sú to. A vy s takým bledým pohľadom a hlavou podopretou sa dívate na tieto veci. Prosím vás, o čom to je? Nikoho určite neteší spôsob, v akom stave sa nachádza ekonomika. Lenže, nehnevajte sa, pán Štefanec,... (Smiech v sále.)
A. Belousovová, podpredsedníčka NR SR: (2008-12-04):
Pán poslanec, chcete položiť doplňujúcu otázku? Nech sa páči.
M. Sabolová, poslankyňa: (2008-01-21):
Ešte snáď za vlády Mečiara, keď sme mali nočné rokovania z 3. na 4. 11. 1994, to bola teda schôdza, to bolo o čom. Ale chcem vám povedať, že pred vaším vystúpením vstúpil do sály pán premiér, zrejme ste dostali zadanie – „zadanie Fico: vystúpiť“. Splnili ste úlohu, pán predseda parlamentu, a máte zrejme dobrý bod. Vy ste druhý muž v štáte, až druhý muž, ale v strane ste len druhý muž. To vám chcem zdôrazniť. A ak jednu poznámku v zdravotníctvu, ktorú ste povedali na záver. Pýtam sa vás, pán predseda parlamentu, vaše vystúpenia boli veľmi ohnivé, bola veľká kritika na reformu ministra Zajaca, s mnohým s vami môžem aj súhlasiť, ale kde sú doteraz tie vaše reformné pripravené zákony? Nič z toho, čo ste kritizovali, ste dodnes neurobili. Robíte zmeny cez ministra zdravotníctva, ale v úplne, v úplne iných reláciách, ako ste tu vy ako odborník na zdravotníctvo vystupovali. A pýtam sa vás, kde sú doteraz? To zdravotníctvo vediete do záhuby a nie k zlepšeniu.
Vážny, Ľubomír, poslanec NR SR (2011-09-13):
Ďakujem. Pán minister, ešte ste nič nepripravili, nič, čo by ste pripravili, ste nezačali stavať a nič, čo by ste začali stavať, ste neukončili, ale už tu máme veľa propagandy o tom, ako to všetko bude dobré, keď to bude ukončené. Čiže na konci bič plieska a ja vám prajem, aby ste to tak ukončili, ako ste si predsavzali, ale silne o tom pochybujem. Čiže menej propagandy a viacej činov. Ale to je iná téma, odbočili sme od témy, pretože dnes sme tu na to, aby sme sa bavili o tom, či vyjadríme dôveru predsedníčke vlády, alebo nevyjadríme. A nič neuberie na faktoch to, že vláda Ivety Radičovej zastavila a významne stlmila výstavbu diaľnic na Slovensku a odovzdá za celé štyri roky vládnutia nula celá nič kilometrov diaľnic, ktoré sú hybnou silou slovenského hospodárstva. A pri takomto postupe v tendrovaní sú len dva možné varianty. To znamená, ostane po vás spálená zem, to znamená, za vami ostane veľa-veľa subdodávateľov, ktorí skrachujú. A mám z toho vážne obavy, ako sa to celé vyvinie, pretože tento reťazec, ktorý sa teraz zadefinováva, vidím veľmi nebezpečne a mám z toho zlý pocit. A padne to tiež, ako už povedali kolegovia, na hlavu predsedníčky vlády Ivety Radičovej. Čiže odtiaľ by malo byť dosledované, ako sa to vlastne vyvíja, pretože tieto dumpingové ceny, ktoré teraz sú tu na stole, budú generovať len to, že ostane spálená zem a veľa skrachovaných firiem. A mám vážnu obavu, či vôbec budú tie diela, ktoré sa začnú, ak sa začnú, ukončené. Ďakujem.
P. Hrušovský, predseda NR SR: (2004-09-23):
(Hlasovanie.) 144 prítomných, 95 za, 1 proti, 48 sa zdržalo. Návrh zákona Národná rada Slovenskej republiky schválila. Poprosím teraz pána poslanca Horáka, aby z poverenia gestorského výboru ako spoločný spravodajca uvádzal návrhy hlasovaní k prerokúvanému vládnemu návrhu zákona o rozpočtovom určení výnosu dane z príjmov územnej samospráve a o zmene a doplnení niektorých zákonov , ktorý prerokúvame ako tlač 725. Pán poslanec Horák. V. Horák, poslanec: Áno, ďakujem, pán predseda...
Paška, Pavol, predseda NR SR (2013-09-17):
O čom chcete hlasovať, pán poslanec? Lebo ste nepredniesli žiadny návrh. Takže, pán poslanec Sulík, faktická poznámka. (Reakcia rečníka.) Prepáčte, nemal som od vás žiadny návrh. Zapnite pána poslanca Kadúca, nech sformuluje niečo, o čom môžem dať hlasovať.
Laurenčík, Milan, podpredseda NR SR (2022-05-24):
V rozprave teraz vystúpi pán poslanec Martin Beluský a pripraví sa pán poslanec Milan Mazurek. Nech sa páči, máte slovo.
Sulík, Richard, predseda NR SR (2011-03-29):
Ďakujem pekne. (Prerušenie rokovania o 11.56 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2023-06-23):
Navrhujem, panie poslankyne, páni poslanci, aby sme faktické dokončili a potom pôjdeme k termínovanému bodu. Už len dve. Pán poslanec Baránik.
Glváč, Martin, podpredseda NR SR (2017-12-06):
Teraz pán poslanec Jurzyca.
Blanár, Juraj, podpredseda NR SR (2021-09-24):
Aj ja ďakujem. Otváram všeobecnú rozpravu. Písomnú prihlášku do rozpravy som neobdržal pred otvorením tohto bodu. Dávam možnosť teraz prihlásiť sa ústne do rozpravy. Spravodajca Marián Viskupič ako jediný. Uzatváram možnosť prihlásiť sa do rozpravy ústne. Pán spravodajca, nech sa páči, máte slovo.
Bagačka, Michal, poslanec NR SR (2013-03-19):
Pán predseda, dajte hlasovať o pozmeňujúcom návrhu podpredsedníčky Eriky Jurinovej podľa jej požiadaviek takto: o bodoch 1 a 2 spoločne.
Bittó Cigániková, Jana, poslankyňa NR SR (2021-09-21):
Ďakujem. Ja sa prihlásim ústne, aby som odpovedala všetkým kolegom.
Doležal, Andrej, minister dopravy a výstavby SR (2021-12-14):
Ďakujem pekne. Vážený pán poslanec Susko, vážený pán poslanec, dovoľte, aby som zareagoval iba v krátkosti. Priznám sa, nie som legislatívec a ani nemám právne vzdelanie, ale dovolím si prečítať ešte raz, ako to čítam. V tej prvej vete sa hovorí o poskytnutí údajov o účastníkovi v rozsahu telefónneho čísla. Bodka. Podnik poskytne údaje v rozsahu telefónneho čísla Úradu verejného zdravotníctva. A na účely získania údajov podľa prvej vety, čiže v rozsahu telefónneho čísla, potrebuje podnik, čiže telekomunikačný operátor, niektoré údaje aj spracovávať, podotýkam, v nevyhnutnom rozsahu a na nevyhnutný čas, najdlhšie však počas trvania mimoriadnej situácie, to je, to je pravda, ale ako keby sme prehliadli to, že v nevyhnutnom rozsahu a na nevyhnutný čas. A to je všetko. Čiže obávam sa, že ak by sme vypustili tú druhú vetu, ktorá hovorí o spracovávaní údajov pre potreby získania toho údaju, ktorý potrebujeme, to je to telefónne číslo, by ten telekomunikačný operátor nemusel k tým, k tým alebo k tomu údaju prísť, ale nech povedia legislatívci, a to je všetko. Ďakujem pekne.
Laššáková, Jana, podpredsedníčka NR SR (2015-11-10):
Pán poslanec Mikloško, nech sa páči.
Blanár, Juraj, podpredseda NR SR (2021-03-30):
Ďakujem, pani poslankyňa. Chcem sa spýtať pani spravodajkyne, či zaznamenala tento návrh. Asi áno. Čiže výborne, aby to mali aj procesne zachytené. Takže na vaše vystúpenie, pani poslankyňa, evidujem štyri faktické poznámky. Ako prvý, pán poslanec Miroslav Suja.
Beluský, Martin, poslanec NR SR (2021-11-30):
Ďakujem za faktickú poznámku, ktorá bola skôr smerovaná pánovi guvernérovi, ale tiež sa k nej skúsim vyjadriť, lebo dnes už banky, no musia pri výpočte toho ukazovateľa Debt Service-To-Income počítať aj s tzv. stresovým testovaním. Teda oni musia predpokladať, že tá úroková sadzba sa zvýši o dve percentá, čiže oni musia do toho to započítať, aby v prípade, že sa tá úroková sadzba naozaj zvýši a bude musieť ten, ten, ktorý je dlžník, potom splácať vyššiu tú splátku, aby bol schopný zo svojho súčasného príjmu. Ale je to, samozrejme, legitímna otázka, či by nebolo potrebné tento ukazovateľ možno sprísniť, pretože k nárastu tých úrokových sadzieb raz určite dôjde, otázka je, kedy. A, samozrejme, aj príjem môže poklesnúť, takže tým pádom naozaj je to veľmi legitímne. Ďakujem.
Kollár, Boris, predseda NR SR (2021-11-30):
Otváram rozpravu. Do rozpravy som nedostal žiadnu písomnú prihlášku. Áno, nech sa páči, o slovo požiadal navrhovateľ.
Grendel, Gábor, podpredseda NR SR (2023-02-01):
Pán poslanec Susko.
P. Hrušovský, podpredseda NR SR: (2002-06-19):
A. Juriš, poslanec: Schváliť.
Figeľ, Ján, podpredseda NR SR (2014-06-05):
Teraz dávam opäť slovo spravodajcovi, ktorý je za gestorský výbor pre sociálne veci, pánovi Milanovi Halúzovi.
Zmajkovičová, Renáta, podpredsedníčka NR SR (2014-10-29):
Ďakujem. Prosím určenú spravodajkyňu z výboru pre financie a rozpočet Evu Hufkovú, aby informovala Národnú radu o výsledku rokovania výborov o tomto návrhu vlády. Nech sa páči, pani poslankyňa.
Figeľ, Ján, podpredseda NR SR (2013-12-03):
Ďakujem pekne. Na vystúpenie pána poslanca sú dve faktické. Nech sa páči, Ladislav Kamenický, s prvou.
Kuriak, Milan, poslanec NR SR (2021-03-16):
Pán predsedajúci, dajte, prosím, hlasovať o návrhu uznesenia, tak ako je uvedené v prílohe správy.
Urban, Miroslav, poslanec NR SR (2020-09-22):
Ďakujem za slovo. Prečo ste zastali len v socializme ohľadom tohto zákona? Poďme ďalej do histórie. Čo tak rakúsko-uhorská monarchia? Bola to snáď demokracia? Čo pamätníky Márie Terézie na Vajanskej, na Vajanskom námestí? Zbúrajme ho? Čo to bol za režim? Tiež to nebol nejaký super demokratický režim. Alebo prvá Československá republika. Máte rok ’21, vzbura v Krompachoch, 6 zabitých ľudí, ktorí protestovali kvôli zníženiu prídelov múky. V tom čase tu vládol Masaryk, Beneš. Čo teraz urobíme s bustami a pamätníkmi Masaryka, ulicami? Aj tie zbúrať, zničiť? A môžme ísť ďalej. Tak keď sa vám nepáčil tento režim, socializmus, zbúrajme školy, priehrady, celú infraštruktúru, však to stavali komunisti. Treba to všetko zbúrať a postaviť nanovo, tak demokraticky. Myslím, že sa až príliš bojíte socializmu a bojíte sa ho preto, pretože tento váš liberálny fašizmus, nadvládu peňazí prestávajú ľudia akceptovať. Ďakujem. (Potlesk.)
Hrnčiar, Andrej, podpredseda NR SR (2016-09-08):
Doplňujúca otázka? Otázka č. 7, pani poslankyňa Katarína Macháčková pre pána ministra zdravotníctva Slovenskej republiky Tomáša Druckera: „Martin z Prievidze sa pýta: Plánujete upravovať tzv. pevnú minimálnu sieť tak, aby reflektovala skôr prirodzené geografické regióny, a nie súčasné administratívne delenie na kraje?“
J. Brocka, poslanec: (2008-02-08):
Ďakujem za vašu pozornosť. (Potlesk.)
Danko, Andrej, podpredseda NR SR (2024-04-16):
Pán poslanec Ferenčák.
Paška Pavol, predseda NR SR (2013-02-06):
(Hlasovanie.) 137 prítomných, 19 za, 6 proti, 110 sa zdržalo, 2 nehlasovali. Návrh sme neschválili.
Čekovský, Kristián, poslanec NR SR (2020-03-25):
Ďakujem pekne. December 2015, len teda pre pripomenutie, aby sme pripomenuli možno situáciu, aká bola. A je to v podstate aj na margo toho, čo tu zaznelo. Budem citovať: „Podľa Ficovho antiteroristického balíčka, ktorý je aktuálne v druhom čítaní, majú polícia, prokurátora, súdy a tajné služby získať v boji proti terorizmu rad nových opatrení. Návrhy vznikli expresne po sérii teroristických útokov v Paríži. Cieľom zásahu bolo vlastne rozšíriť lehotu, počas ktorej môže osoba podozrivá zo spáchania trestných činov terorizmu zadržaná, a to zo súčasných 48 na 96 hodín...“   (Prerušenie vystúpenia predsedajúcim.)
Pellegrini, Peter, predseda NR SR (2014-12-04):
Ďakujem veľmi pekne. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, či sa niekto hlási do rozpravy ústne. Končím možnosť prihlásiť sa do rozpravy. Vyhlasujem všeobecnú rozpravu za skončenú. A pýtam sa pána spravodajcu a navrhovateľa, či chce niekto zaujať záverečné slovo. Nie je tomu tak. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona o audiovízii a o zmene a doplnení niektorých zákonov . Vládny návrh zákona je pod tlačou 1267. Návrh na jeho pridelenie na prerokovanie výborom je v rozhodnutí 1276. Poprosím pána ministra kultúry Slovenskej republiky, pána Mareka Maďariča, aby vládny návrh zákona uviedol. Nech sa páči, máte slovo.
Hrnčiar, Andrej, podpredseda NR SR (2016-04-28):
Ďakujem. Pán poslanec Sopko, máte doplňujúcu otázku?
Bugár, Béla, podpredseda NR SR (2017-03-22):
Nech sa páči, prezentujme sa a hlasujme o návrhu brať na vedomie správu verejného ochrancu práv. (Hlasovanie.) Prítomných 129 poslancov, za 78, 44 poslancov sa zdržalo, nehlasovali 7. Konštatujem, že Národná rada zobrala túto správu na vedomie. Ešte raz ďakujem pani ombudsmanke. (Dlhotrvajúci potlesk).
T. Cabaj, podpredseda NR SR: (2010-03-04):
Panie poslankyne, poslanci, kto má záujem do rozpravy sa prihlásiť ústne? Nie je to tak. Končím možnosť prihlásiť sa do rozpravy, zároveň vyhlasujem rozpravu za ukončenú. Ďakujem pekne, pán navrhovateľ, aj spravodajca. Prerušujem rokovanie o tomto bode programu. A budeme pokračovať a to druhým čítaním o návrhu poslancov Národnej rady Slovenskej republiky Rudolfa Pučíka a Emila Vestenického na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 1436 a informáciu výborov máme ako tlač 1436a. Dávam slovo pánu poslancovi Emilovi Vestenickému, aby tento poslanecký návrh odôvodnil. Nech sa páči.
Laššáková, Jana, podpredsedníčka NR SR (2015-09-25):
Pán poslanec Hlina, nech sa páči.
Procházka, Radoslav, poslanec NR SR (2016-06-07):
Ďakujem pekne. Teším sa z príležitosti zastať sa pána poslanca Lipšica. Pani podpredsedníčka, vy ste ľudí, ktorí vyšetrujú Gorilu, označili za úplne nekompetentných ľudí, ktorí nás zbytočne stoja peniaze a ktorí nevedia nič poriadne urobiť. Je jednoduché z parlamentného kresla mudrovať o kvalifikácii ľudí nevediac nič o tisíckach procesných úkonov, stovkách výsluchov, desiatkach tisíc strán spisového materiálu a ja fakt netuším, že kde ste v sebe našli predpoklady hodnotiť kvalifikáciu týchto ľudí nevediac pritom o nich ani len to, že tvoria tím vytvorený pánom poslancom Lipšicom ako ministrom vnútra. Minister vnútra Kaliňák nedoplnil do toho tímu jediného človeka, jeden za tie roky odišiel, ale inak tá zostava zostala úplne bez zmeny. Ja mám v schopnosť pána poslanca Lipšica vybrať kompetentných vyšetrovateľov zjavne vyššiu dôveru, ako vy. Áno, nemyslím si, že sú nevyhnutne nekompetentní a určite nie preto, že ich vybral on. Ďakujem.
Mizík, Stanislav, poslanec NR SR (2019-06-27):
Ďakujem za slovo. Pán Gröhling, podľa mňa je navštevovanie a propaganda politikov na školách hneď druhým najväčším prehreškom a nešťastím, hneď po sexuálnych deliktoch. Osobne ja a moji priatelia sme riešili propagáciu jedného politického subjektu novej strany, značka slniečko, tu sedia, ale teraz tu nie sú, so zriaďovateľom. Našťastie zriaďovateľ urobil nápravu, urobil poriadky, prievan a poriadny vietor. Ale nie každý zriaďovateľ má zdravý rozum, nie každý zriaďovateľ a riaditeľ je imúnny voči intoxikácii detí a mládeže. Púšťajú napríklad do škôl kreatúry s čiernymi vrecami na hlavách a vymývajú deťom hlavičky. Ja sám som to zažil na vlastnej koži. Na priemyslovke, keď som sa ozval vtedy, keď Rezeš robil propagandu, mi nebola predĺžená zmluva a už som mal mať zmluvu na dobu neurčitú, lebo som mal len zmluvu na dobu určitú. A k tým pokutám. Ja si myslím, že za politickú propagandu na školách tie pokuty sú veľmi, veľmi maličké. Ja by som ich dal desaťnásobné, aby to pocítili tí páni riaditelia. Ďakujem.
Poliačik, Martin, poslanec NR SR (2019-05-14):
Môžte mi vrátiť čas? Okej. Ďakujem veľmi pekne, teraz mám len minútu (vyslovené s pobavením), super. Ďakujem veľmi pekne, Martin. A toto je presne ono, že častokrát sa tu tvárime, že, že existujú iba, iba dve strany, že svet je čierno- biely, ale, ale pravda je taká, že svet je nemierne komplikovaný, a keď hovoríme o tom, že sú tu nejakí vojnoví štváči a hrozí vojna, tak presne tie riziká, o ktorých si ty hovoril, ktoré dnes už sú predmetom desiatok a stovák štúdií, ktoré v Európe a mimo nej vznikajú, nám ukazujú, že my neutekáme pred vojnou, že my sa jej prispôsobujeme, my vo vojne reálne sme. Je to vojna hybridná, presne, ako si povedal, ale to neznamená, že má menší dosah. A Müllerova správa v Spojených štátoch amerických ukazuje, akým spôsobom sa falošné ruské profily snažili meniť spoločenskú diskusiu pred voľbami v Spojených štátoch. Máme nespočetné množstvo dôkazov o tom, ako falošné profily práve z Ruska sa snažia ovplyvňovať také veci, ako bol brexit, ale aj voľby v jednotlivých členských štátoch Európskej únie. A niekedy ani nepotrebujú falošné profily a nepotrebujú všelijaké alternatívne média, kde sa nikdy nedopátrame k autorom, lebo sú otvorení hlásatelia poloprávd, neprávd a lží. Ako napríklad pán poslanec Blaha, ktorý to robí pod svojím vlastným menom, ktorý to robí nepretržite, ktorý sa neštíti akéhokoľvek klamstva, akejkoľvek urážky len kvôli tomu, aby v podstate tento druh konfliktu rozduchával ďalej. A ak sa nepostavíme práve týmto praktikám, ak na ne nepoukážeme, tak tú vojnu budeme prehrávať.
P. Hrušovský, podpredseda NR SR: (2001-09-20):
(Hlasovanie.) Prítomných 125, za návrh 116, proti 2, zdržali sa 4, nehlasovali 3. Návrh sme schválili. (Ruch v sále.) Prosím, páni poslanci.
R. Zajac, minister zdravotníctva SR: (2003-09-19):
Vláda Slovenskej republiky predkladá na rokovanie pléna Národnej rady Slovenskej republiky návrh zákona, ktorým sa mení a dopĺňa zákon Národnej rady Slovenskej republiky o zdravotnej starostlivosti s tým, že návrh zákona je vypracovaný v súlade s uznesením vlády č. 1286 z 28. novembra 2002 o správe o stave prístupových rokovaní Slovenskej republiky s Európskou úniou. Účelom predloženého návrhu zákona je dokončenie procesu aproximácie práva Európskej únie v oblasti uznávania odborných kvalifikácií. Zmeny premietnuté do vzdelávania a uznávania odborných kvalifikácií v regulovaných zdravotníckych povolaniach zo záväzkov obsiahnutých v hodnotiacej správe poradného orgánu Európskej komisie TAIEX a  jeho misie v Slovenskej republike, kde sa hodnotil stav aproximácie práva Európskej únie v kapitole 2  Slobodný pohyb osôb a so záväzkom, že na základe rokovania zástupcov ministerstiev školstva a zdravotníctva zo dňa 6. septembra 2002 v Bruseli príde k týmto technickým adaptáciám. Účelom navrhovaných zmien je čo najviac uľahčiť prístup k poskytovaniu zdravotnej starostlivosti na území Slovenskej republiky občanom, ktorí získali odbornú spôsobilosť na výkon zdravotníckeho povolania v štátoch európskeho hospodárskeho priestoru tak, aby získaná odborná spôsobilosť bola rovnocenná odbornej spôsobilosti na výkon zdravotníckeho povolania získavanej na území Slovenskej republiky. Návrh zákona bol dňa 28. februára 2003 prerokovaný a schválený bez pripomienok Radou hospodárskeho a sociálnej dohody Slovenskej republiky. Legislatívna rada vlády Slovenskej republiky návrh zákona prerokovala a schválila s pripomienkami 22. apríla a vláda Slovenskej republiky schválila tento zákon na svojom rokovaní 14. mája. Následne po ďalšej kontrole prístupových rokovaní Európskej únie sme v spolupráci s poslancami zdravotníckeho výboru boli nútení z rozhodnutia Európskej únie požiadať parlament o umožnenie takýchto istých výhod aj pre ďalších deväť pristupujúcich krajín Európskej únie. Preto sa vám dostane na stôl v rámci druhého čítania rozsiahla správa gestorského výboru s 81 pozmeňujúcimi  návrhmi, ktoré rešpektujú práva deviatich ďalších krajín, ktoré s nami budú vstupovať do Európskej únie, také isté práva na slobodný pohyb a uznávanie vzdelávania, aké majú dnešné krajiny. Ďakujem za pozornosť. Prosím o vašu podporu. Z. Martináková, podpredsedníčka NR SR: Ďakujem, pán minister. Slovo má spoločný spravodajca z výboru pre zdravotníctvo pán poslanec Viliam Novotný. Prosím, aby informoval Národnú radu o výsledku rokovania výborov o tomto návrhu zákona, aby odôvodnil stanovisko gestorského výboru.
Danko, Andrej, podpredseda NR SR (2024-06-27):
Ďakujem. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Poslanec Dostál? Dobre, takže prihlásil sa poslanec Dostál. Prerušujem rokovanie o tomtom bode programu, keďže je poslanecké grémium. Uzatváram možnosť prihlásenia do rozpravy, jediný prihlásený je pán poslanec Dostál. Ďakujem a poprosím o účasť na poslaneckom grémiu. (Poslanecké grémium. Prestávka.)
Pčolinský, Peter, podpredseda NR SR (2023-06-20):
V rámci rozpravy máte začať čítať roko... máte začať čítať pozmeňovací návrh. Vy ste nezačali. (Povedané súbežne s rečníkom. Reakcie z pléna.) Toto je ústna rozprava. Toto je ústna rozprava.
Urban, Miroslav, poslanec NR SR (2020-10-13):
Nedá mi reagovať. Ja si myslím, že rozprávať o COVID-e by sme nemali. Mali by sme to prenechať epidemiológom, ktorí s tým majú skúsenosti, a nie facebookovým nejakým maníkom. Viete, doprial by som ľuďom, aby nepočúvali naozaj politikov ani ich rady, nech si to naštudujú od skutočných odborníkov. Ja za 20 rokov praxe som nevidel pacienta zomrieť na chrípku, ale na koronavírus som tých pacientov videl a neni to teda bohviečo, hej? Takže vieme, že tá liečba neni nejaká extra, nemáme moc toho na výber, akurát ten Remdesivir plus nejaké imunomodulancie a možno antibiotiká. Takže ja by som vám to doprial, aby ste videli, akí tí pacienti sú, aké máme možnosti, aký je ten zdravotný system, a potom by ste možno boli troška obozretnejší. Musím to povedať, lebo ak by som mlčal, tak to moje mlčanie by sa rovnalo zrade a ja nemôžem ako lekár pristúpiť na takýmto rôznym fámam. To naozaj, už to nemôžem počúvať. (Potlesk.)
P. Paška, poslanec: (2005-09-23):
Uvedené výbory na základe prerokovania dospeli k názoru, že A. treba vysloviť súhlas s Dodatkom a B. rozhodnúť o tom, že Dodatok je medzinárodnou zmluvou podľa čl. 7 ods. 5 Ústavy Slovenskej republiky. Preto aj gestorský výbor, zahraničný výbor, odporúča Národnej rade Slovenskej republiky po A. vysloviť súhlas s Dodatkom k Zmluve medzi Slovenskou republikou a Medzinárodným vyšehradským fondom a B. rozhodnúť o tom, že Dodatok k Zmluve medzi Slovenskou republikou a Medzinárodným vyšehradským fondom je medzinárodnou zmluvou podľa čl. 7 ods. 5 Ústavy Slovenskej republiky. Ďakujem pekne.
Klus, Martin, doterajší podpredseda NR SR (2020-03-20):
Poprosím vás všetkých o kľud v sále a buďme, prosím, úctiví jeden k druhému. Nenechajme túto ustanovujúcu schôdzu takýmto spôsobom zanechať v mysliach verejnosti. Takže poprosím ešte dodatočný čas pre pani poslankyňu. Ale naozaj rovnako opozíciu, ako koalíciu prosím o kľud v sále.
Danko, Andrej, predseda NR SR (2019-06-19):
Ešte raz, ešte raz si dovoľte povedať niečo také hulvátske, čo môžte rozprávať v krčme! Upozorňujem vás! Pokračujte vo vystúpení a držte sa témy!
Kollár, Boris, predseda NR SR (2021-06-23):
Pýtam sa, či sa chce niekto prihlásiť do rozpravy ústne. Do rozpravy ústne sa prihlásilo šesť poslancov. Ďakujem, končím možnosť, šesť poslancov, končím možnosť prihlásiť sa, tak sedem. Končím možnosť prihlásiť sa do rozpravy ústne. A teraz o slovo požiadal navrhovateľ, nech sa páči, máte slovo. (Reakcia spravodajkyne: J a odchádzam, je mi ľúto, majte sa. ) Počkajte, ešte som neukončil schôdzu. (Reakcia z pléna.) Je do devätnástej. Sme to pretiahli trochu. (Reakcia spravodajkyne.) Dobre. Prerušujem schôdzu. Zajtra o deviatej začíname. (Prerušenie rokovania o 19.15 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 200
Grendel, Gábor, podpredseda NR SR (2021-05-11):
Pán poslanec Filip Kuffa. Aha, ospravedlňujem sa. Najprv, pán poslanec Boris Susko.
B. Bugár, podpredseda NR SR: (2003-04-23):
(Prerušenie rokovania o 19.01 hodine.)
Krajčí, Marek, poslanec NR SR (2024-09-10):
Ďakujem pekne za slovo. Ešte raz, vážená pani ministerka, kolegyne, kolegovia, v prípade tohto zákonu by som veľmi rád poďakoval ministerstvu zdravotníctva za predloženie tohto návrhu zákona. Mám na to jeden taký dôvod, lebo práve tento zákon sa začal tvoriť a teda naštartoval sa v roku 2020, keď som na ministerstve privítal vtedajšieho veľvyslanca Rakúska v Slovenskej republike a riešili sme cezhraničnú spoluprácu ohľadom pacientov práve s nastupujúcou pandémiou ochorenia COVID-19. A je nám jasné, že na území Rakúska žije veľmi veľa našich občanov. Samozrejme, tá cezhraničná spolupráca, takisto migrácia je veľká aj z druhej strany. A tak ako sme plánovali naozaj zdravotnú záchrannú službu, aby fungovala práve v tom náročnom pandemickom období, tak sme dospeli k jednoznačnému názoru, že je potrebné vytvoriť takéto cezhraničné zmluvy, medzinárodné zmluvy. Toto je práve prvá z nich, ktorú tu dnes máme, a som veľmi rád, že ministerstvo potom po vzore tejto zmluvy začalo takéto podobné zmluvy vytvárať aj s ostatnými krajinami. Ten zdravotný záchranný systém je dôležité, aby bol prepojený, aby občania na ktoromkoľvek mieste, či sa nachádzajú v prihraničných regiónoch jedného alebo druhého štátu, mali zabezpečenú čo najkratšiu trajektóriu do najbližšej nemocnice, pokiaľ sa ocitnú v závažnom, ohrozujúcom stave. V tomto prípade, samozrejme, naše záchranky môžu tým pádom previesť ľudí, ktorí to budú potrebovať, do rakúskych nemocníc a zase aj naopak. Vždycky rozhoduje, samozrejme, ktorý urgentný príjem, ktorá nemocnica, ktorá vie pomôcť danému pacientovi, je najbližšia. Takže veľká gratulácia aj vám, pani ministerka, a teda ja vás tiež chcem z tohto miesta poprosiť o podporu tohto zákonu a teším sa, že takýmto spôsobom budú mať zlepšený prístup k zdravotnej starostlivosti občania cezhraničných regiónov. Ďakujem.
P. Paška, predseda NR SR: (2006-09-05):
Dávam slovo predsedovi výboru pre hospodársku politiku pánovi Marošovi Kondrótovi a poprosím ho, aby podal informáciu o prerokovaní návrhu vo výbore. Zároveň vás, kolegyne, kolegovia, poprosím o väčší pokoj v sále.
M. Číž, podpredseda NR SR: (2009-02-18):
Slovo má pán poslanec Mikloško.
Mičovský, Ján, poslanec NR SR (2012-11-07):
Ďakujem za slovo, vážený pán predseda. Milé kolegyne, kolegovia, mám splnomocnenie všetkých šiestich politických klubov k tomu, aby som predniesol návrh na uznesenie, ktorým by sme sa vyjadrili a zaujali postoj k udalosti, ktorá má 25-ročné výročie práve v týchto dňoch, a to k fenoménu, ktorý vstúpil do histórie Slovenska pod názvom Bratislava/nahlas. Prosím o zaradenie tohto bodu do rokovania nášho.
P. Pavlis, poslanec: (2010-01-20):
Predseda Národnej rady Slovenskej republiky svojím rozhodnutím pridelil Výboru Národnej rady Slovenskej republiky pre hospodársku politiku návrh vlády na skrátené legislatívne konanie s termínom ihneď. Výbor Národnej rady Slovenskej republiky pre hospodársku politiku prerokoval návrh vlády na skrátené legislatívne konanie na svojej schôdzi 20. januára 2010. Uznesením z 20. januára č. 629 odporučil Národnej rade Slovenskej republiky tento návrh schváliť. Vážený pán predsedajúci, prosím, otvorte rozpravu.
Šefčík, Marek, poslanec NR SR (2022-10-25):
Ďakujem za slovo. Vážený pán minister, vážený pán predsedajúci, poslankyne, poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, je to tlač 1216. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som. Nech sa páči, otvorte všeobecnú rozpravu.